Fölényes gyõzelmet aratott Budaörsön a Floratom Szeged AC
Három fordulóval a férfi asztalitenisz Extraliga csapatbajnokság befejezése elõtt fölényes gyõzelmet aratott Budaörsön a Floratom Szeged AC.
Budaörs 2i SC–Floratom Szeged AC 0:7
Férfi asztalitenisz Extraliga csapatbajnoki, Budaörs.
Pontszerzõk: Dudás 2, Kriston 2, dr. Lukács 2, és a Dudás, dr. Lukács páros.
A vártnak megfelelõen fölényes gyõzelmet aratott a szegedi együttes a sereghajtó otthonában, s ezzel a hatodik helyre jött fel a bajnoki tabellán.
A tavaszi szezonban bravúros gyõzelmeket arató Dudás, dr. Lukács duó hozta a kötelezõt, mindössze egy játszmát engedélyezett a budaörsi kettõsnek. A papírformának megfelelõen az egyéni küzdelmekben is a vendégcsapat dominált, sorra nyerte az összecsapásokat. A Floratom fölényére jellemzõ, hogy a Budaörs mindössze három játszmát tudott nyerni az egyéni összecsapások során, s így csakúgy, mint az õsszel Szegeden, most is Tisza-parti siker született.
NB I, Kelet: Apagy–Floratom Szeged AC II. 8:10. A szegedi pontszerzõk: Erdélyi 4, Szollár 3, Kószó 2, és az Erdélyi, Kószó páros.